

**elkezdődött Dány Község bölcsőde bővítési projektje**

|  |
| --- |
| *Dány Község Önkormányzata sikeres pályázatot nyújtott be az „Önkormányzati tulajdonú bölcsődei ellátást nyújtó intézmények fejlesztésének támogatása Pest megyében” című, PM\_BOLCSODEFEJLESZTES\_2019 kódszámú pályázati felhívásra.* *A projekt a Pénzügyminisztérium támogatásával valósul meg. A támogatás forrása a Pest megye Területfejlesztési Koncepciója 2014-2030 és Pest megye Területfejlesztési Programja 2014-2020 megvalósításához nyújtott célzott pénzügyi költségvetési támogatás a Pest megyei fejlesztések előirányzatból.* *Az önkormányzat a 2020. július 22-ei döntés alapján 120 millió forint vissza nem térítendő támogatás segítségével a település bölcsődéjét egy 12 férőhelyes csoportszobával bővítheti.* |

Támogatási Szerződés száma: PM\_BOLCSODEFEJLESZTES\_2019/4

Projekt címe: Dány Község bölcsőde bővítési projektje

Beruházás helyszíne: 2118 Dány, Szabadság út 8-12. hrsz. 768

Projekt összköltsége: 120 millió forint

Támogatás összege: 120 millió forint

Támogatás intenzitása: 100%

Projekt kezdete: 2021 július 21.

Tervezett befejezés dátuma: 2022 december 31.

A településen jelenleg egy önkormányzati tulajdonú, 2 csoportszobás bölcsőde működik, a Szabadság utca 8-12. szám alatt, összesen 24 férőhellyel. Jelen pályázatban a meglévő bölcsőde egy 12 férőhelyes új csoporttal bővül a szükséges kiszolgáló helyiségekkel együtt. A hozzáépített épületrész nettó alapterülete 138,56 m2. Az épület mellett a gyermekek életkori sajátosságainak megfelelő, biztonságos játszóudvar is fejlesztésre kerül. A meglévő épület és az új épületszárny is akadálymentesített kialakítású, egyenlő esélyt teremtve ezzel minden látogató számára.

A családi és munkahelyi teendők összeegyeztetéséhez a családi bevétel és a részmunkaidős foglalkoztatás növeléséhez, szükséges a kisgyermekek napközbeni ellátása. A bölcsődébe járó kisgyermekek hamarabb szocializálódnak, az óvodai beilleszkedés ezáltal könnyebb lesz számukra. A bölcsőde létesítése egyben munkahelyeket is teremt, melyeket elsősorban helyi lakosokkal szeretnénk betölteni.

A kivitelező cég kiválasztása közbeszerzési eljárás keretében történt meg, ennek alapján a kivitelezési munkálatokat a KORRENT Építőipari, Kereskedelmi és Szolgáltató Kft végzi.

Az épület gazdaságos üzemeltetésére nagy hangsúlyt fektetünk. Megújuló energetikai fejlesztés is megvalósul, napelemes rendszer kerül kiépítésre, melynek segítségével a bővített épületrész fűtése is megoldásra kerül.